cyanic-selkie/wikianc huggingface dataset:
ხელოვნური ინტელექტი (ფილმი)
გადაღება
ფილმის გადაღების თარიღად დადგენილი ქნა 2000 წლის 10 ივლისი, მაგრამ გადაღება გადაიწია აგვისტომდე. ღია ცის ქვეშ მიმდინარე რამდენიმე კვირიანი გადაღებების შემდეგ, მათ გადაინაცვლეს „Warner Bros. Studios“-ის პავილიონებში. სვინტონების სახლი აღმართული იქნა ნომერ მე-16 მოედანზე, ხოლო მოედანი ნომერი 20 გამოყენებული იქნა წითელი ქალაქისა და სხვადასხვა სცენებისთვის. სპილბერგმა კუბრიკისაგან გადმოიღო კინოგადაღების საიდუმლო ხერხი: არცერთ მსახიობს და გადამღები ჯგუფის წევრს არ მისცა სცენარის სრული ვერსია, ხოლო პრესას აუკრძალა გადაღებებზე ყოფნა. ჰეილი ჯოელ ოსმენტი და ჯუდ ლოუ კვირების განმავშლობაში ატარებდნენ სპეციალურ გრიმებს, რათა მათი სახეები რობოტისმაგვარი გამხდარიყო. კოსტიუმების დიზაინერი ბობ რინგვუდი ლას-ვეგას-სტრიპზე გამვლელებს აკვირდებოდა, რათა შეექმნა წითელი ქალაქის მაცხოვრებლების კოსტიუმები.
საუნდტრეკი
ფილმის საუნდტრეკი გამოცემული იქნა ლეიბლ Warner Sunset Records-ის მიერ 2001 წელს აუდიო CD ფორმატში, ხოლო 7 აგვისტოს გამოვიდა აუდიო DVD ფორმატში, რომელც შეიცავდა დამატებით მასალებს. საუნდტრეკის ავტორი და პროდიუსერი იყო ჯონ უილიამსი. ორკესტრის დირიჟორი — ჯონ ნეიფელდი, სიმღერების ტექსტი დაწერა სინტია ვეილმა. საუნდტრეკი ნომინირებული იქნა ოსკარზე, გრემსა და ოქროს გლობუსზე. ორი კომპოზიცია „For Always“ და „For Always (Duet)“, რომლებიც შეასრულეს ლარა ფაბიანმა და ჯოშ გრობანმა, ფილმში არ გაჟღერებულა. 2010 წლიდან საუნდტრეკი ვრცელდება ციფრული დისტრიბუციის პლატფორმების საშუალებით MP3 ფორმატში.
მარკეტინგი
ფილმის რეკლამირების მიზნით კომპანია Warner Bros.-მა დამონტაჟა ერთი ტრეილერი და ოთხი ტიზერ-ტრეილერი. აგრეთვე Microsoft-ის ჯგუფმა შექმნა ალტერნატიული რეალობის თამაში „The Beast “, დაკავშირებული ფილმის სიუჟეტთან. ნიუ-იორკულმა კომპანია Atomic Pictures-მა შეიმუშავა 40-ზე მეტი საიტი, მათ შორის საიტი „Cybertronic Corp“. აგრეთვე დაგეგმილი იყო ვიდეო თამაშების სერიის წარმოება სათამაშო კონსოლ Xbox-ისთვის, რომელიც გააგრძელებდა „The Beast“-ის სიუჟეტს, თუმცა პროექტზე მუშაობა შეწყდა.
იმ აზრის თავიდან აცილების მიზნით, თითქოს და „ხელოვნური ინტელექტი“ არის საოჯახო ფილმი, არ შექმნილა რაიმე სახის სათამაშო ფიგურები. თუმცა 2001 წლის ივნისში კომპანია Hasbro-მ გამოუშვა მოლაპარაკე დათუნია ტედი.. ფილმის პრემიერა შედგა ვენეციის კინოფესტივალზე 2001 წელს. .
საოჯახო მედია
ფილმი VHS და DVD ფორმატში გამოუშვა DreamWorks Home Entertainment-მა 2002 წლის 5 მარტს, როგორც სტანდარტული სრულეკრანიანი გამოცემა ბონუსფუნქციების გარეშე, აგრეთვე ორდისკიანი სპეციალური ვერსია, რომელიც მოიცავდა ფილმის შექმნის ისტორიას, მუსიკას, ორ ტიზერ-ტრეილერს, ინტერვიუებს ჰეილი ჯოელ ოსმენტთან, ჯუდ ლოუსთან, ფრენსის ო’კონორთან, სტივენ სპილბერგთან და ჯონ უილიამსთან, ისევე როგორც ვრცელ ფოტო გალერეას.
2011 წლის 5 აპრილს, Paramount Home Media Distribution-მა აშშ-ის ბაზრისთვის გამოსცა ფილმის Blu-ray ვერსია, ხოლო საერთაშორისო ბაზრისთვის — Warner Home Video-მ. გამოცემა მოიცავდა ფილმს მაღალი გარჩევადობით და თან ახლდა ორდისკიან DVD გამოცემის ყველა ბონუსი.
შემოსავალი
აშშ-ის კინოთეატრებში ფილმის ჩვენება დაიწყო 2001 წლის 29 ივნისს. პირველივე შაბათ-კვირას ფილმის შემოსავალმა 29,352,630 აშშ დოლარი შეადგინა. კინოგაქირავების განმავლობაში აშშ-ში ფილმმა 78,62 მილიონი აშშ დოლარის მოგება ნახა, ხოლო დანარჩენ ქვეყნებში — 157,31 მილიონი. საერთო ჯამში შემოსავალმა 235,93 მილიონ დოლარს მიაღწია.
ჯილდოები
ვისზუალური ეფექტების სუპერვაიზერები დენის მიურენი, სტენ უინსტონი, მაიკლ ლანტიერი და სკოტ ფარარი ნომინირებული იყვნენ ოსკარზე საუკეთესო ეფექტებისთვის, მაშინ როდესაც ჯონ უილიამსი ნომინირებული იქნა საუკეთესო ორიგინალური მუსიკისთვის. სტივენ სპილბერგი, ჯუდ ლოუ და უილიმსმა მიიღეს ნომინაციები ოქროს გლობუსის 59-ე დაჯილდოებაზე. ფილმი წარმატებული აღმოჩნდა სატურნის დაჯილდოებაზე, სადაც გადაეცა ხუთი ჯილდო, მათ შორის საუკეთესო სამეცნიერო ფანტასტიკური ფილმი, საუკეთესო სცენარი (სპილბერგი) ახალგაზრდა მსახიობის საუკეთესო შესრულება (ოსმენტი).
სქოლიო
კატეგორია:2001 წლის ფილმები კატეგორია:ინგლისურენოვანი ფილმები კატეგორია:2000-იანი წლების სამეცნიერო ფანტასტიკური ფილმები კატეგორია:Amblin Entertainment-ის ფილმები კატეგორია:ამერიკული დრამატული ფილმები კატეგორია:ამერიკული სამეცნიერო ფანტასტიკური ფილმები კატეგორია:ხელოვნური ინტელექტი კატეგორია:DreamWorks Pictures-ის ფილმები კატეგორია:მოთხრობებზე დაფუძნებული ფილმები კატეგორია:სტივენ სპილბერგის ფილმები კატეგორია:ფილმები პინოქიოს შესახებ კატეგორია:პოსტაპოკალიფტური ფილმები კატეგორია:სამეცნიერო ფანტასტიკური დრამატული ფილმები კატეგორია:Warner Bros.-ის ფილმები
F0rest
პატრიკ ლინდბერგი (Patrik Lindberg; ასევე ცნობილია როგორც f0rest; დ. 10 ივნისი, 1988) — შვედი კიბერსპორტსმენი, „Counter-Strike“ და „Counter-Strike: Global Offensive“-ის მოთამაშე. პატრიკმა თავისი კარიერა დაიწყო 2005 წელს. მან ფართოდ მოიხვეჭა რეპუტაცია კიბერსპორტში, როდესაც გახდა საუკეთესო მოთამაშე მსოფლიოში. ასევე აღსანიშნავია მისი გატარებული 4 წელი Fnatic-ში, პატრიკი დაეხმარა Fnatic-ს და გახადა დომინანტი გუნდი 2009 წელს, ასევე ამ წელს Fnatic გახდა მაღალ შემოსავლიანი გუნდი „Counter-Strike“-ს ისტორიაში. 2010 წლის მიწურულს პატრიკმა დატოვა Fnatic და შეუერთდა SK Gaming-ს, სადაც დარჩა 2012 წლის ივლისამდე. ცოტახანში პატრიკი გადავიდა „Counter-Strike:Global Offensive“-ში და შეუერთდა გუნდს Ninjas in Pyajamas.
პროფესიული კარიერა
პატრიკმა თავისი კარიერა დაიწყო 2005 წელს, როდესაც ჰქოდა დებიუტი სამხრეთ კორეაში World e-Sports Games-ზე, სადაც თამაშობდა შვედურ გუნდ Bergrip Gaming სთვის.Bergrip მა დაამარცხა ყველა მისი მოწინააღმდეგე Catch-Gamers ის ჩათვლით, გახდა ჩემპიონი და მოიგო 50,000 ამერიკული დოლარი.გამარჯვების შემდგომ პატრიკმა დატოვა სკოლა რადგან კონცენტრაცია მოეხდინა თავის „Counter-Strike“-ის კარიერაზე. პატრიკი ნომინირებული იქნა eSports Award 2005 ზე საუკეთესო მოთამაშის კატეგორიაზე. მან დატოვა Bergrip თავის თანაგუნდელთან Kristoffer „Tentpole“ Nordlund თან ერთად და შეუერთდა Fnatic-ს სადაც გახდა გუნდის სამუდამო წევრი.
პატრიკმა თავის პირველი წელი Fnatic-ში ჩაატარა წარმატებულად, სადაც გუნდმა გამოიმუშავა 100,000 ამერიკული დოლარი.2006 წელს Fnatic-მა მოიგო Cyberathlete Professional League ჩემპიონატი. ხოლო ვერცხლის მედალზე გავიდა Electronic Sports World Cup-ზე.პატრიკი კიდევ ერთხელ ნომინირებული იქნა კიბერსპორტის დაჯილოდოვებაზე, სადაც გახდა საუკეთესო „Counter-Strike“-ის მოთამაშე. 2010 წლის სეზონზე პატრიკმა და თავისმა გუნდელმა კრისტოფერ ალესუნდმა დატოვეს Fnatic და შეუერთდნენ SK Gaming-ს.
2012 წელს პატრიკი გადავიდა „Counter-Strike Global Offensive“-ში სადაც შეუერთდა გუნდს Ninjas in Pyjamas სადაც ის დღემდე თამაშობს, Ninjas in Pyjamas გახდა დომინანტი გუნდი „Counter-Strike: Global Offensive“ ში სადაც მათ მოიგეს 87თამაში მიყოლებით წაგების გარეშე. 2014 წელს Ninjas in Pyjamas-მა მოიგო უმაღლესი ტურნირი ESL One Cologne.
სქოლიო
კატეგორია:დაბადებული  10 ივნისი კატეგორია:დაბადებული 1988 კატეგორია:შვედი კიბერსპორტსმენები
რობერტსის ოლქი (ტეხასი)
რობერტსის ოლქი (Roberts County) — ოლქი აშშ-ში, ტეხასის შტატში. ადმინისტრაციული ცენტრი — ქ. მაიამი. შეიქმნა 1876 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ტირანის ოლქი
ტირანის ოლქი (Qarku Tiranë და Qarku i Tiranës) — ოლქი, ალბანეთის რესპუბლიკის ცენტრალურ ნაწილში. ფართობით იგი მეათე ადგილს იკავებს თორმეტ ოლქს შორის, ხოლო მოსახლეობის მხრივ — პირველს. ოლქის 1 652 კვადრატული კილომეტრის ფართობზე 895 000-ზე მეტია ადამიანი ცხოვრობს. ოლქს დასავლეთიდან ადრიატიკის ზღვა, ჩრდილო-დასავლეთითან დურესის ოლქი, ჩრდილო-აღმოსავლეთიდან დიბრის ოლქი, აღმოსავლეთიდან ელბასანის ოლქი და დასავლეთიდან ფიერის ოლქი ესაზღვრება. ის იყოფა ხუთ მუნიციპალიტეტად: ტირანა, კამეზი, კავაიე, როგოჟინე და ვორე. მუნიციპალიტეტები, საერთო ჯამში ოცდაცხრა ადმინისტრაციულ ცენტრს აერთიანებენ.
გეოგრაფიულად ტირანა ვრცელდება აღმოსავლეთით მდებარე სკანდერბეგის მთებიდან ადრიატიკის ზღვის სანაპირომდე, ხმელთაშუა ზღვის გასწვრივ. ადგილმდებარეობისა და ადრიატიკის ზღვასთან სიახლოვის გამო, მის კლიმატზე განსაკუთრებით მოქმედებს ხმელთაშუა ზღვის კლიმატი, რის გამოც ოლქისთვის ოთხი სეზონია დამახასიათებელი. ომელსაც აქვს ოთხი განსხვავებული სეზონი. ქვეყნის თოთხმეტი ეროვნული პარკიდან ორი სწორედ ტირანის ოლქში მდებარეობს, რომელთა შორისაა: დაითი და დივიაკე-კარავასტა.
ისტორიულად, ტირანა დასახლებული იყო პალეოლითის ხანიდან, რომელიც თარიღდება 10 000 – დან 30 000 წლის წინ. ამის მიუხედავად, ქალაქი ტირანა დაარსდა ქალაქად საუკუნეების შემდეგ 1614 წელს, ოსმალეთის მიერ ალბანეთის ოკუპაციის დროს.
ოლქის დედაქალაქია ტირანა, რომელიც ასევე უდიდესი ქალაქია ალბანეთში მოსახლეობისა და ფართობის მხრივ.
ისტორია
რეგიონში, რომელიც ამჟამად ტირანის ოლქს წარმოადგენს, უკვე მუდმივად დასახლებული იყო პალეოლითის პერიდში, დაახლოებით 10 000-დან 30 000-მდე პერიოდში. ამის მტკიცებულებას არქეოლოგიური გათხრები წარმოადგენს. არქეოლოგების მტკიცებით, ტირანა და მისი შემოგარენები ილიანური ტოპონიმებით არის სავსე, რადგან მისი უბნები ალბანეთის ერთ-ერთ უძველესი დასახლებებია.
ტირანის ცენტრში უძველესი აღმოჩენა იყო რომაული სახლი, რომელიც მოგვიანებით ერთნავიან ეკლესიად გადაკეთდა. მას ჰქონდა მოზაიკური იატაკი, რომელიც ჩვენს წელთაღრიცხვამდე III საუკუნით თარიღდება. ციხესიმაგრე, რომელსაც შესაძლოა ერქვა თირკანი ან თერანდა, რომლის ნაშთები გვხვდება მურათ ტოპტანის ქუჩის გასწვრივ, ააშენა იმპერატორმა იუსტინიანემ 520 წელს და აღადგინა აჰმედ ფაშა თოფტანმა XVIII საუკუნეში. ამ ტერიტორიას განსაკუთრებული მნიშვნელობა არ ჰქონდა ილირიულ და კლასიკურ ხანაში. 1510 წელს ალბანელი კათოლიკე მღვდელი და მეცნიერი მარინ ბარლეტი, ალბანეთის ეროვნული გმირის, სკანდერბეგის ბიოგრაფიაში, ამ ტერიტორიას პატარა სოფლად მოიხსენიებს.
გეოგრაფია
ოლქის ფართობი 1 652 კვადრატული კილომეტრია. ის მდებარეობს ალბანეთის ცენტრალურ ნაწილში. ტირანას ოლქის დასავლეთით ადრიატიკის ზღვა მდებარეობს, ჩრდილო-დასავლეთით დურესის ოლქი, ჩრდილო-აღმოსავლეთით დიბრის ოლქი, აღმოსავლეთით ელბასანის ოლქი და დასავლეთით ფიერის ოლქი.
ტირანის ოლქი დასავლეთით ხმელთაშუა ზღვის სანაპირო ზოლებიდან აღმოსავლეთით სკანდერბეგის ქედამდე ვრცელდება. დასავლეთით, ალბანეთის ადრიატიკის ზღვის სანაპიროზე მდებატრობს მიზეკის ვაკე. აღმოსავლეთი ნაწილი მეტად მთიანია, რომელიც ცენტრალურ ქედს დასავლეთ დაბლობებისგან გამოჰყოფს. ოლქში სამი მდინარე გაედინება: ერზენი, იშემი და შკუმბინი, რომელიც ელბასანის ოლქთან საზღვარს წარმოქმნის.
კლიმატი
ადრიატიკის ზღვა და სკანდერბეგის მთები განსაკუთრებულ გავლენას ახდენენ ტირანის ოლქის კლიმატის ფორმირებაზე. მას აქვს ხმელთაშუა ზღვისთვის დამახასიათებელი ჰავა ოთხი ერთმანეთისგან განსხვავებული სეზონით. ზაფხული ზოგადად თბილი და მშრალია, ხოლო ზამთარი შედარებით გრილი და იშვიათად ძალიან ცივი. ყველაზე მაღალი ტემპერატურა, რომელიც ქალაქ ტირანაში დაფიქსირებულა არის 41.5 ცელსიუსი, ხოლო ყველაზე დაბალი ტემპერატურა −34.7 გრადუსი ცელსიუსი სოფელ ბიქსში აღრიცხეს.
დაცული ტერიტორიები
ტურიზმისა და გარემოს დაცვის სამინისტროს ცნობით ტირანის ოლქში მრავალი ბუნებრივი ნაკრძალია. დაცული ტერიტორიების ეროვნული სააგენტო აგრეთვე აკონტროლებს: დაიტის ეროვნულ პარკს, დივიაკე-კარავასტას ეროვნულ პარკს და მალის მე გროპა-ბიზე-მართანეშის დაცულ ლანდშაფტს.
დემოგრაფია
ტირანის ოლქი ალბანეთის რესპუბლიკის ყველაზე ბევრ მოსახლიანი და ყველაზე მჭიდროდ დასახლებული ოლქია, სადაც მოსახლეობა რეგულარულად იზრდება. სტატისტიკის ინსტიტუტის (INSTAT) მონაცემების მიხედვით, ოლქის მოსახლეობამ 2019 წელს შეადგინა 895 160 ადამიანი, რაც ალბანეთის მოსახლეობის 31% -ზე მეტს შეადგენს.
ტირანის ოლქში მოსახლეობის მატების ზოგადად მაღალი მაჩვენებელი მეოცე საუკუნის ბოლოდან დაიწყო კომუნიზმის დაცემის გამო. შიდა მიგრაცია მოსახლეობის ზრდის მნიშვნელოვანი ფაქტორია, ოლქში საცხოვრებლად გადადიან განსაკუთრებით ბერატიდან, დიბერიდან და კუკესიდან. მინი|240x240პქ|კავაე — ოლქის სიდიდით მეექვსე ქალაქი 2011 წლის აღწერის მონაცემებით, ეთნიკურიმონაცემების მიხედვით ტირანის ოლქის მოსახლეობის 84,1% იყო ალბანელი, 0,35% ბერძენი, 0,32% ბოშა, 0,11% არომანელი, 0,11% აშკალი, 0,07% მაკედონელი და 0,01% მონტენეგროელი. ენების მხრივ, ოლქის 99,40% ლაპარაკობდა ალბანურად, როგორც მშობლიურ ენაზე. სხვა სასაუბრო ენების შორისაა: ბერძნული (0,12%), აწინკნური (0,12%), თურქული (0,06%), მაკედონიური (0,05%), იტალიური (0,03%) და არომანული(0,02%). რელიგიის მიხედვით, 466 760 ადამიანი (62,29%) იყო მუსლიმი, 39 745 (5,30%) კათოლიკე, 37 890 (5,06%) აღმოსავლეთის მართლმადიდებლები, 19,909 (2,66%) ბექტაშები, 1 783 (0,24%) ევანგელიკანები, 797 (0,11%) კი — სხვა ქრისტიანები, ასევე და 270 (0,04%) სხვა რელიგიის მატარებლები. 20 558 ადამიანი (2,74%) არარელიგიური იყო, ხოლო 113 844 (15,19%) ადამიანმა თავიანთი რელიგია არ გაამხილა.
დასახლებები
ტირანის ოლქი უმეტესად ურბანიზირებულია, სადაც მოსახლეობის 70% -ზე მეტი ქალაქებში, დაბებსა და გარეუბნებში ცხოვრობს. მისი მოსახლეობის უმეტესობა დედაქალაქ ტირანაში ცხოვრობს. 2011 წლის აღწერის მონაცემებით, ქალაქის მოსახლეობა შეადგენს 418 495 ადამიანს, ხოლო ტირანის მიმდებარე მუნიციპალიტეტი, რომლის მოსახლეობა 557 422 ადამიანია, ასევე წარმოადგენს ალბანეთის უდიდეს მიტროპოლიტენს.
სქოლიო
კატეგორია:ალბანეთის ოლქები
საგარეჯოს წმინდა დოდო გარეჯელისა და სვიმეონ მესვეტის ეკლესია
საგარეჯოს წმინდა დოდო გარეჯელისა და სვიმეონ მესვეტის ეკლესია — არქიტექტურული ძეგლი საგარეჯოში, მდებარეობს რუსთაველის ქუჩაზე. განეკუთვნება შუა საუკუნეებს.
ეკლესიის გარეთა კედლების წყობაში გამოიყოფა ორი სამშენებლო ფენა, რომელიც განსხვავებული მასალითაა ნაწყობი. მათ შორის საზღვარი მიწიდან დაახლოებით სამ მეტრზე გადის. შენობის ქვედა ნაწილი განვითარებული შუა საუკუნეებით შეიძლება დათარიღდეს. შენობის ზედა ნაწილი, სავარაუდოდ, XVIII საუკუნის პირველ ნახევარს განეკუთვნება.
ეკლესია დარბაზულია. აღმოსავლეთით დასრულებულია ნახევარწრიული აფსიდით, რომელიც გრძივი კედლებითან, როგორც შიგნით, ასევე გარედან, მოკლე მხრებითაა გამოყოფილი და დამოუკიდებელი, კონუსისებური სახურავი ხურავს. შესასვლელი ორია: დასავლეთიდან და სამხრეთიდან.
2012 წელს ეკლესია თვითნებურად გაარემონტეს. ამ რემონტის დროს ორივე შესასვლელი აამაღლეს და თაღით გადახურეს. 2016 წელს აამაღლეს საკურთხევლის იატაკი და დააგეს ხელოვნური ქვის ფილები, დადგეს ხის კანკელი და შეათეთრეს ინტერიერი.
ლიტერატურა
კატეგორია:საგარეჯოს მუნიციპალიტეტის ტაძრები
ანრი ლებეგი
ანრი ლეონ ლებეგი (Henri-Léon Lebesgue; დ. 28 ივნისი 1875, ბოვე, უაზის დეპარტამენტი, — გ. 26 ივლისი 1941, პარიზი) — ფრანგი მათემატიკოსი. პარიზის მეცნიერებათა აკადემიის წევრი 1922 წლიდან. პარიზის უნივერსიტეტის პროფესორი 1910 წლიდან. ნამდვილი ცვლადის ფუნქციათა თანამედროვე თეორიის ერთ-ერთი ფუძემდებელი. ლებეგის ძირითადი დამსახურებაა ზომის თეორიისა და ზომადი ფუნქციის თეორიის შექმნა. მასვე ეკუთვნის ინტეგრალის ახალი განსაზღვრა, რომელიც ზომის თეორიაზეა დაფუძნებული. ინტეგრალის ეს განსაზღვრა ლებეგმა გამოიყენა ფურიეს მწკრივებში. ლებეგმა მნიშვნელოვანი შედეგი მიიღო აგრათვე გეომეტრიასა და ტოპოლოგიაში.
სქოლიო
კატეგორია:ფრანგი მათემატიკოსები
ზამთრის არხი
300px|მინი ზამთრის არხი (Зимняя канавка) — სანქტ-პეტერბურგის ერთ-ერთი არხი, რომელიც მდებარეობს ქალაქის ცენტრალურ რაიონში. არხი აკავშირებს ნევისა და მოიკის რაიონებს ზამთრის სასახლესთან.
ისტორია
ნევისა და მოიკის დამაკავშირებელი პატარა არხი, 1718-1719 წლებში იქნა გაყვანილი. სამუშაოებს ზედამხედველობდა ცნობილი სამშენებლო კონტრაქტორი ვასილი ოზეროვი. 1783-1787 წლებში, პეტრე I-ის ზამთრის სასახლის უბანში აშენდა ერმიტაჟის თეატრის კლასიკური სამსართულიანი შენობა, რომლის ავტორია გამოჩენილი არქიტექტორი ჯაკომო კვარენგი. ამავდროულად, დიდი ერმიტაჟის მშენებლობა დასრულდა არხის საპირისპირო ნაპირზე 1771-1787 წლებში, არქიტექტორი ი. მ. ფელტენი. 1987 წელს არხის სანაპირო საფარი შეიცვალა. ასფალტის ნაცვლად, ავტომობილების სავალ ადგილას ახალი გზის საფარი დაიგო.
სახელწოდება
არხის თავდაპირველი სახელი იყო „ძველი პალასის არხი“ - ეს სახელი გაჩნდა 1738 წელს, მაგრამ სინამდვილეში ეს არ იყო ფართოდ გამოყენებული. ყოველდღიურ ცხოვრებაში, მას უწოდებდნენ ზამთრის სახლის ან ზამთრის სასახლის არხს, ზოგჯერ უბრალოდ ზამთრის არხად მოიხსენიებდნენ.
ხიდები
პატარა ზამთრის არხზე არის სამი ხიდი, ესენია: ზამთრის პირველი, ზამთრის მეორე ხიდი და ერმიტაჟის ხიდი. პირველი ზამთრის და ერმიტაჟის ხიდები XVIII საუკუნეში აშენდა, ხოლო ერმიტაჟის ხიდი სანქტ-პეტერბურგში იმდროისთვის პირველი ქვის ხიდი იყო. ზამთრის მეორე ხიდი კი აშენდა 1960 წელს. აღნიშნული ხიდები შემორჩენილია ჩვენამდე თავდაპირველი სახით.
ადგილმდებარეობა
ზამთრის არხის სიგრძე 228 მეტრია (ქალაქის ერთ-ერთი ყველაზე მოკლე არხი), მისი სიგანე კი დაახლოებით 20 მეტრია.
ლიტერატურა
კატეგორია:სანქტ-პეტერბურგის არხები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
ტერეკი
ტერეკი (Тэрч къалэ) — რუსეთის ფედერაცია, ყაბარდო-ბალყარეთის ტერიტორიაზე მდებარე ქალაქი. ტერეკის რეგიონის ადმინისტრაციული ცენტრია. ქალაქის წრე მოიცავს მხოლოდ ერთ დასახლებას.
ისტორია
თერეკის დაარსების თარიღად ითვლება 1876 წელი, როდესაც დაინიშნა ახალი სარკინიგზო სადგური მურთაზოვა. ახალი სადგური ჩამოყალიბდა მურთაზოველთა ყაბარდოელი დიდებულების მიწებზე, რომლის საპატივცემულოდ მიიღო სახელი ამ სადგურმა. იმ დროს სადგურის თანამშრომლები მხოლოდ სამ საცხოვრებელ კორპუსში მდებარეობდნენ. წლების განმავლობაში, სადგურის ირგვლივ დაიწყეს სხვა საცხოვრებელი და კომუნალური ნაგებობები, ისევე როგორც მცირე ზომის კერძო დაწესებულებები.
1920 წელს გაიმართა მცირე ყაბარდას საბჭოთა კავშირის საოლქო კონგრესი. შეხვედრის შედეგების მიხედვით, გადაწყდა, რომ ახალი სადგურის აშენება სადგურთან ახლოს უნდა ყოფილიყო. შემუშავებული გეგმის თანახმად, ახალი დასახლება პატარა ყაბარდას საოლქო ცენტრი უნდა გამხდარიყო. შემდეგ საოლქო კონგრესმა ახალი დასახლებისთვის შეარჩია სახელი ტერეკი.
თავდაპირველად, ამ დასახლებას უნდა შეენარჩუნებინა სახელი მურთაზოვი. მაგრამ საბჭოთა ხელისუფლების მიერ გატარებული პოლიტიკის გამო ყაბარდოული დასახლებები შეცვალეს და თავიანთი პრინცი და კეთილშობილური ოჯახების სახელები შეარქვეს. ახალ დასახლებას მდინარე ტერეკი ერქვა, რომლის მარჯვენა სანაპიროზე მდებარეობს დასახლებული პუნქტები.
მეორე მსოფლიო ომის ბოლოს, სოფელი დაიპყრო გერმანიის ჯარებმა რამდენიმე კვირის განმავლობაში.
გეოგრაფია
ქალაქი ტერეკი მდებარეობს ტერეკის რეგიონის დასავლეთით, მდინარე ტერეკის მარჯვენა სანაპიროზე. რესპუბლიკის დედაქალაქი ნალჩიკის აღმოსავლეთით, 53 კმ-ით მოშორებით მდებარეობს. ქალაქი გადაჭიმულია 12 კმ-ზე. ქალაქის სიგრძე ჩრდილოეთიდან სამხრეთისაკენ არის 5 კმ, ხოლო დასავლეთიდან 3 კმ.
მას ესაზღვრება შემდეგი დასახლებები: ჩრდილოეთით არიკი, აღმოსავლეთში დეკისკოი, დასავლეთით ინტერნაციონალნოე და ალექსანდროვსკაიაში.
ჰიდროგრაფიული ქსელი წარმოდგენილია მდინარე ტერეკით. მდინარის ხეობა გარშემორტყმულია მკვრივი მდინარის ტყეებით. მას აქვს მცირე არხები რეგიონში სასოფლო-სამეურნეო მიწის მორწყვისთვის. ქალაქის ჩრდილოეთით ტყეებია.
კლიმატი ნოტიო და რბილია და აქვს მაგარი ზამთარი. საშუალო წლიური ტემპერატურა მერყეობს +10.5 °C, ივლისში - +22.5 °C, ხოლო იანვარში - -2.0 °C. ჰაერის საშუალო ტემპერატურა ყოველდღიური ზამთარში -5 °C-დან +10 °C და ზაფხულში +16 °C-დან +30 °C-მდე. ზამთარში, მინიმალური ტემპერატურა იშვიათად -12 °C-ზე დაბალია, ხოლო ზაფხულში მაქსიმალური ტემპერატურა აღწევს +35 °C- მდე. საშუალო წლიური წვიმა დაახლოებით 650 მმ-ია. წვიმის უმეტესობა აპრილ-ივნისში მოდის. მთავარი ქარი: აღმოსავლეთი და ჩრდილო – დასავლეთით ქრის.
მოსახლეობა
2010 წლის რუსულ აღწერის თანახმად, მოცემულია შემდეგი ინფორმაცია რეგიონის ეროვნული შემადგენლობის შესახებ :
მოსახლეობის საშუალო ასაკი — 35,5 წელი. მამაკაცთა საშუალო ასაკი — 33,6 წელი. საშუალო ასაკი ქალებში — 37,0 წელი.
რელიგია
ქალაქში 4 მეჩეთია :
სქოლიო
კატეგორია:ყაბარდო-ბალყარეთის ქალაქები
ოჯახურად (საუნდტრეკი)
The Family Way — ინგლისელი მუსიკოს პოლ მაკ-კარტნის ალბომი, გამოცემული 1967 წლის იანვარში. იგი ამავე სახელწოდების ფილმის საუნდტრეკია. გარეკანზე შემსრულებლის სახით მითითებულია ჯორჯ მარტინის ორკესტრი.
The Family Way ითვლება The Beatles-ის რომელიმე წევრის პირველ სოლო ალბომად, ვინაიდან იწერებოდა ჯორჯ ჰარისონის 1968 წლის Wonderwall Music-ამდე. თუმცა, განსხვავებით მაკ-კარტნის პროექტისგან, ჰარისონი იყო სიმღერების პროდიუსერიც.
სქოლიო
კატეგორია:Decca Records-ის ალბომები კატეგორია:London Records-ის ალბომები კატეგორია:1967 წლის საუნდტრეკები კატეგორია:პოლ მაკ-კარტნის ალბომები კატეგორია:ალბომები ჯორჯ მარტინის პროდიუსერობით
ლეოპოლდ მანდიჩი
წმინდა ლეოპოლდ ბოგდან მანდიჩი ( Leopold Bogdan Mandić )(დ. 12 მაისი, 1866 — გ. 30 ივლისი, 1942) — დღევანდელ მონტენეგროს ქალაქ ჰერცეგ-ნოვიში დაბადებულლი ეთნიკური ხორვატი. გარდაიცვალა პადუაში, იტალიაში. ფიზიკურად იყო სუსტი, მისი სიმაღლე მხოლოდ 1,35 მეტრს შეადგენდა. სიარული ჰქონდა მოუქნელი და ენის ბორძიკით საუბრობდა. მიუხედავად ნაკლოვანებებისა მან შეძლო განევითარებინა ძლიერი ძლიერი სულიერი ძალა. მისი ხსენების დღე რომის კათოლიკურ ეკლესიაში აღინიშნება 12 მაისს.
მისი სურვილი იყო ყოფილიყო მისიონერი აღმოსავლეთ ევროპაში, თუმცა მან ცხოვრების უმეტესი ნაწილი პადუაში დაჰყო, სადაც ის 1906 წლიდან სიკვდილამდე ცხოვრობდა. პირველი მსოფლიო ომის დროს მან ერთი წელი ციხეში ავსტრო-უნგრულ წარმომავლობაზე უარი არ თქმოს გამო გაატარა. ის მუდმივად ოცნებობდა კათოლიკური და მართლმადიდებლური ეკლესიების გაერთიანებაზე. ის ცნობილია როგორც გაერთიანების მოციქული. მან შექმნა ცნობილი ლოცვა, რომელიც ეკუმენიზმში გამოიყენება.
რესურსები ინტერნეტში
კატეგორია:დაბადებული 12 მაისი კატეგორია:დაბადებული 1866 კატეგორია:გარდაცვლილი 30 ივლისი კატეგორია:გარდაცვლილი 1942 კატეგორია:XX საუკუნის ქრისტიანი წმინდანები
ნუცა ბუზალაძე
ნუცა ბუზალაძე (დ. 28 იანვარი, 1997, თბილისი) — ქართველი მომღერალი, კონკურისის „ახალი ტალღა 2014“ გამარჯვებული.
საქართველოში დაბრუნების შემდეგ, მომღერალმა მონაწილეობა მიიღო „ცეკვავენ ვარსკვლავებში“, მაგრამ მიღებული ტრავმის გამო მე-7 ტურიდან პროექტი დატოვა. იგი აგრეთვე მონაწილეობდა პროექტ „ორ ვარსკვლავში“.
ნუცა ბუზალაძე „ახალი ტალღა“ 2014 წლის გამარჯვებულია. საქართველოს წარმომადგენელი სამივე ტურში წარსდგა და ლიდერობაც შეინარჩუნა. ბოლო საკონკურსო დღეს ნუცამ სპეციალურად ამ კონკურსისთვის დაწერილი მაია კაჭკაჭიშვილის სიმღერა „In My Dreams“ შეასრულა და ჟიურის ყველა წევრისაგან უმაღლესი შეფასება დაიმსახურა.
სქოლიო
კატეგორია:დაბადებული 28 იანვარი კატეგორია:დაბადებული 1997 კატეგორია:თბილისში დაბადებულები კატეგორია:ქართველი მომღერლები
დაგლას მოუსონი
მინი|230პქ|დაგლას მოუსონი დაგლას მოუსონი (Douglas Mawson; დ. 5 მაისი, 1882, შიპლი — გ. 14 ოქტომბერი, 1958, ადელაიდა) — ავსტრალიელი გეოლოგი და მკვლევარი, იკვლევდა წყნარი ოკეანის კუნძულებს. 1907 წელს მან ქოქოსის პალმები ქარბუქებში გაცვალა, როდესაც ანტარქტიდაში მიმავალ ერნესტ შეკლტონის ექსპედიციას გაჰყვა.
ოთხი წლის შემდეგ მოუსონმა ანტარქტიდის სანაპირო ზოლის რუკაზე დასატანად წაიყვანა ექსპედიცია. 1500 კილომეტრის გაცურვის შემდეგ, 1912 წლის იანვარში, მისი გემი „ავრორა“ ანტარქტიდის სანაპიროს მიადგა. ექსპედიციამ დენისონის კონცხთან გაატარა ქარიშხალიანი ზამთარი, შემდეგ კი სამ ჯგუფად დაიყო. მოუსონი აღმოსავლეთით გაემართა ექიმ ქსავიე მერცთან, ლეიტენანტ ბელგრეივ ნინისსა და 17 ძაღლთან ერთად.
მათ საზარელ ზამთარსა და ძნელად გასავლელ ადგილებს გაუძლეს, როდესაც მერცი და ნინისი დაიღუპნენ, მოუსონი მარტო, უსურსათოდ დარჩა. დაუჯერებელია, მაგრამ მას შტორმის გადალახვა მოუწია, გადავიდა ღრმა ნაპრალებზე და დაბრუნდა ბაზაზე, საიდანაც „ავრორა“ იყო. თუმცა, მის მოსაძებნად ხუთი კაცი დარჩენილიყო. მათ და მოუსონმა მაშველების ჩასვლამდე მეორედ გამოიზამთრეს ანტარქტიდაში. 1929–1931 წლებში ბრიტანულ-ავსტრალიურ-ახალზელანდიურ ექსპედიციას გაუძღვა ანტარქტიდაში და ნაკლებად ცნობილი სანაპირო ზოლის კიდევ 4000 კილომეტრი დაიტანა რუკაზე.
ლიტერატურა
კატეგორია:ავსტრალიელი გეოლოგები კატეგორია:დაბადებული 5 მაისი კატეგორია:დაბადებული 1882 კატეგორია:გარდაცვლილი 14 ოქტომბერი კატეგორია:გარდაცვლილი 1958
ჰელენ პრეჟანი
მინი|ელენ პრეჟანი 2006 წელს. ჰელენ პრეჟანი (Helen Prejean; დ. 21 აპრილი, 1939, ბატონ რუჟი, ლუიზიანა, აშშ) — ამერიკელი კათოლიკე მონაზონი, სიკვდილით დასჯის წინააღმდეგ მოძრაობის ერთ-ერთი ლიდერი. აქტიურად მუშაობდა როგორც სიკვდილმისჯილ პატიმრებთან, ასევე მკვლელობის მსხვერპლთა ოჯახებთან.
1957 წელს პრეჟანი წმინდა ჟოზეფ მედალის დების კათოლიკური ორდენის წევრი გახდა. დაამთავრა წმ. მარიამის სახელობის დომინიკელთა კოლეჯი ახალ ორლეანში ინგლისურისა და განათლების მიმართულებით 1962 წელს და მოიპოვა მაგისტრის ხარისხი რელიგიურ განათლებაში ოტავის სენ-პოლის უნივერსიტეტში 1973 წელს. მისი კარიერა რელიგიის მასწავლებლობით დაიწყო, თუმცა მალევე ჩაერთო ღარიბთა და უპოვართა დაცვის საკითხებში. 1981 წელს ნაცნობის თხოვნით პრეჟანმა დაიწყო მიმოწერა ლუიზიანელ სიკვდილმისჯილ კრიმინალთან, რომელსაც საბოლოოდ საპატიმროში ეწვია და მისი სულიერი მოძღვარი გახდა. ამ დროიდან პრეჟანი აქტიურად ჩაება მისიონერულ საქმიანობაში სიკვდილმისჯილებთან და დაიწყო კამპანია სიკვდილით დასჯის გაუქმების მოთხოვნით. თავისი მოღვაწეობის ეს პერიოდი პრეჟანმა აღწერა მის პირველ წიგნში „მიცვალებული მოდის: შეერთებულ შტატებში სიკვდილით დასჯის ამბავი, მოთხრობილი თვითმხილველის მიერ“ (Dead Man Walking: An Eyewitness Account of the Death Penalty in the United States, 1994). წიგნში გადმოცემულია ავტორის სიკვდილმისჯილებთან, მათ ოჯახის წევრებთან, მკვლელობის მსხვერპლთა ახლობლებთან, საპატიმროების თანამშრომლებთან, ადვოკატებთან და სამოქალაქო აქტივისტებთან ურთიერთობის გამოცდილება და შთაბეჭდილებები. თხზულება ნომინირებული იყო პულიცერის პრემიაზე, ხოლო „ნიუ-იორკ ტაიმსმა“ საუკეთესო ბესტ-სელერად დაასახელა. წიგნის მიხედვით 1995 წელს ამერიკელმა რეჟისორმა ტიმ რობინსმა გადაიღო ფილმი „მიცვალებული მოდის“, რომელშიც სუზან სარანდონი და შონ პენი მონაწილეობდნენ. ის საფუძვლად დაედო ასევე 2000 წლის ოპერას (მუსიკის ავტორი: ჯეიკ ჰეგი, ლიბრეტო: ტერენს მაკნელისა).
პრეჟანის მეორე წიგნიც „უდანაშაულოთა სიკვდილი: მცდარი სასჯელის ამბავი, მოთხრობილი თვითმხილველის მიერ“ (The Death of Innocents: An Eyewitness Account of Wrongful Executions, 2005) ასევე სიკვდილმისჯილებთან მუშაობის ავტორისეულ გამოცდილებას ასახავს და ამასთანავე აკრიტიკებს სამართლის ამერიკულ სისტემას, რომელმაც დაუშვა უდანაშაულო ადამიანების სიკვდილით დასჯა. 2019 წელს პრეჟანმა გამოაქვეყნა მემუარები „ცეცხლის მდინარე: ჩემი სულიერი მოგზაურობა“ (River of Fire: My Spiritual Journey). პრეჟანს მიღებული აქვს არაერთი საპატიო წოდება და ჯილდო. 1998 და 1999 წლებში ნომინირებული იყო ნობელის პრემიაზე. 1993-1995 წლებში პრეჟანსი იყო სიკვდილით დასჯის გაუქმებისთვის ეროვნული კოალიციის (National Coalition to Abolish the Death Penalty) თავმჯდომარე. ნიუ-ორლეანში აქვს საკუთარი ორგანიზაცია „მოძღვრობა სიკვდილით დასჯის წინააღმდეგ“ (Ministry Against the Death Penalty).
სქოლიო
კატეგორია:დაბადებული 1939 კატეგორია:დაბადებული 21 აპრილი კატეგორია:ამერიკელი ადამიანის უფლებების დამცველი აქტივისტები
სეზმან ერთაწმინდელი
250პქ|მინი|მარჯვნივ|სეზმან ერთაწმინდელი სეზმან ერთაწმინდელი (ნამდვილი სახელი — სეზმან ალექსის ძე ბატკუაშვილი; დ. 25 ნოემბერი, 1888, სოფ. ერთაწმინდა, ახლანდ. კასპის მუნიციპალიტეტი — გ. 24 ივნისი, 1944) — ქართველი პოეტი, მწერალი და მთარგმნელი. ქართველთა შორის წერა-კითხვის გამავრცელებელი საზოგადოებისა (თბილისის განყოფილება, 1917 წლიდან) და საქართველოს მწერალთა კავშირის წევრი.
მუშაობდა სხვადასხვა ჟურნალ-გაზეთის მთარგმნელ-კორექტორ-გამომშვებად, თბილისის სამოყვარულო დრამატული წრის ავტორ-მსახიობ-ხელმძღვანელად, 1922-1926 წლებში საქართველოს სახელმწიფო და სავაჭრო დაწესებულებეთა მუშა–მომსახურეების კავშირთან არსებული ქართული „ლურჯი ხალათის“ დასის ავტორ–მსახიობად. 1908-1928 წლებში საქართველოს სხვადასხვა ქალაქში დროგამოშვებით მუშაობდა სცენაზე ავტორ-მსახიობ-ხელმძღვანელად. ცალკე წიგნად აქვს გამოცემული 40-მდე ლექსი, მოთხრობები და პიესები; თარგმნიდა სომხურ და აზერბაიჯანულ ენებზე.
რესურსები ინტერნეტში
კატეგორია:დაბადებული 25 ნოემბერი კატეგორია:დაბადებული 1888 კატეგორია:კასპის მუნიციპალიტეტში დაბადებულები კატეგორია:გარდაცვლილი 24 ივნისი კატეგორია:გარდაცვლილი 1944 კატეგორია:ქართველი პოეტები კატეგორია:ქართველი მწერლები კატეგორია:ქართველი მთარგმნელები კატეგორია:ქართველთა შორის წერა-კითხვის გამავრცელებელი საზოგადოების წევრები
პონტოს მუხის აღკვეთილი
იგი არის ერთადერთი ადგილი საქართველოს ტერიტორიაზე, სადაც პონტოური მუხის (Quercus pontica; K.Koch) კორომები შედარებით დიდ ფართობზეა გავრცელებული.
რესურსები ინტერნეტში
კატეგორია:საქართველოს აღკვეთილები
ჟორა-დე-სუსი
რესურსები ინტერნეტში
კატეგორია:ორჰეის რაიონის სოფლები
კამი (მრავალმნიშვნელოვანი)
კამი შეიძლება აღნიშნავდეს:
ლატვიის დროშა
ლატვიის ეროვნული დროშა გამოიყენებოდა დამოუკიდებელი ლატვიის მიერ 1918 წლიდან 1940 წელს საბჭოთა კავშირის მიერ ლატვიის ოკუპაციამდე. საბჭოთა მმართველობის პერიოდში მისი გამოყენება აკრძალული იყო, დამოუკიდებლობის აღდგენის შემდეგ 1990 წლის 27 თებერვალს მოხდა დროშის ხელახალი მიღება.
მისი ოფიციალურ მიღებამდე დროშა გამოიყენებოდა ადრეულ XIII საუკუნეშიც. წითელი ფერის სიმბოლიკაში მოიაზრება ლატვიელების დამოუკიდებლობისათვის ბრძოლისთვის მზადყოფნა.
იოზეფ ბოკაი
იოზეფ ნაიუმა ბოკაი (დ. 30 ნოემბერი, 1944) — ლიბერიელი პოლიტიკოსი, 2006 წლიდან არის ლიბერიის ვიცე-პრეზიდენტი. 1983 წლიდან 1985 წლამდე იოზეფი იყო სოფლის მეურნეობის მინისტრი.
რესურსები ინტერნეტში
კატეგორია:დაბადებული 30 ნოემბერი კატეგორია:დაბადებული 1944 კატეგორია:ლიბერიის ვიცე-პრეზიდენტი კატეგორია:ლიბერიელი ბაპტისტები კატეგორია:სოფლის მეურნეობის მინისტრები
ცხავერის ნასოფლარი
ტერმინი ცხავერის ნასოფლარი შესაძლოა აღნიშნავდეს:
ჯორჯ ფორმენი
მინი|220პქ|ჯორჯ ფორმენი ჯორჯ ედვარდ ფორმენი (George Edward Foreman; დ. 10 იანვარი, 1949) — ამერიკელი მოკრივე, მეწარმე, მღვდელი და მწერალი. კრივში ოლიმპიური თამაშების ჩემპიონი და ორგზის მსოფლიო ჩემპიონი მძიმე წონით კატეგორიაში, ზედმეტსახელად „დიდი ჯორჯი“, ასპარეზობდა 1969-1997 წლებში.
ბიოგრაფია
მძიმე ბავშვობის შემდეგ, ფორმენი გახდა მოყვარული მოკრივე და მოიგო ოქროს მედალი 1968 წლის ზაფხულის ოლიმპიურ თამაშებზე. მომდევნო წელს იგი გახდა პროფესიონალი მოკრივე, სადაც მოიგო მსოფლიო ჩემპიონის ტიტული, მას შემდეგ, რაც 1973 წელს, იმ დროისთვის დაუმარცხებელი ჯო ფრეიზიერი დაამარცხა ნოკაუტით. ჩემპიონის ქამრის დაცვა მოახერხა ორჯერ, სანამ პირველი მარცხი არ იწვნია მუჰამედ ალის წინააღმდეგ. კიდევ ერთი წარუმატებელი სატიტულო ბრძოლის შემდეგ, 1977 წელს, ფორმენმა მოკრივის კარიერა დაასრულა.
მინი|მარცხნივ|220პქ|ფორმენი 1974 წელს, ალისთან ბრძოლის მოსამზადებელ პროცესში მოკრივის კარიერის დასრულების შემდეგ ფორმენი გახდა ქრისტიანი მღვდელი. ათი წლის შემდეგ მან განაცხადა კრივში დაბრუნების შესახებ. 1994 წელს, 45 წლის ასაკში ნოკაუტით დაამარცხა 26 წლის მძიმეწონოსანი ჩემპიონი მაიკლ მურერი და მოიპოვა ერთდორულად სამი საჩემპიონო ქამარი. საჩემპიონო ქამარს ფლობდა ერთი წლის განმავლობაში, რითაც გახდა ყველაზე მხცოვანი მძიმეწონოსანი მსოფლიო ჩემპიონი კრივში. კარიერა დაასრულა 1997 წელს, 48 წლის ასაკში. პროფესიონალურ კრივში მისი მაჩვენებელია 76 გამარჯვება (68 ნოკაუტი) და 5 მარცხი.
სქოლიო
კატეგორია:დაბადებული 10 იანვარი კატეგორია:დაბადებული 1949 კატეგორია:ამერიკელი მოკრივეები
ეკატერინეს პარკი (კრონშტადტი)
300px|მინი
ეკატერინეს პარკი (Екатерининский парк) — მდებარეობს კრონშტადტის ცენტრში. XIX საუკუნის არქიტექტურისა და ისტორიის ძეგლი, ფედერალური მნიშვნელობის კულტურული მემკვიდრეობის ობიექტი. აღნიშნული პარკის სახელი მომდინარეობს „საბჭოთა ქუჩის“ ძველი სახელიდან - „დიდი ეკატერინინსკაია“.
ადგილმდებარეობა
ეკატერინეს პარკი წარმოადგენს ვიწრო ზოლს საბჭოთა ქუჩასა და შემოვლით არხს შორის. პარკი იწყება კარლ მარქსის ქუჩიდან და მთავრდება კომკავშირის ქუჩაზე. პარკის აღმოსავლეთ ნაწილში, საცალფეხო მცურავი ხიდია გადებული შემოვლით არხზე.
თანამედროვე ვითარება
პარკი წარმოადგენს მშვენიერ ადგილს, კიდევ უფრო მიმზიდველია საღამოს სასეირნოდ. შუადღისას, ქალაქის მოედანზე სტილიზებული ფარნები ჰარმონიზებულია გასული საუკუნის საბჭოთა ქუჩის სახლებთან. პარკის ფართობი დაახლოებით 3 ჰექტარია. პარკში არის იშვიათი ჯიშის ხეები.
რესურსები ინტერნეტში
კატეგორია:სანქტ-პეტერბურგის ღირსშესანიშნაობები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
უნი...
უნი... (ლათ. unus, ნათესაობითი ბრუნვა uni — ერთი) — რთული სიტყვის შემადგენელი ნაწილი. აღნიშნავს ერთიანს, მთლიანს, მაგ., უნიფიკაცია, უნიპოლარული.
ლიტერატურა
კატეგორია:თავსართები
რობერტსონის ოლქი (ტეხასი)
რობერტსონის ოლქი (Robertson County) — ოლქი აშშ-ში, ტეხასის შტატში. ადმინისტრაციული ცენტრი — ქ. ფრანკლინი. შეიქმნა 1837 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
ცხავერის სამაროვანი
ცხავერის სამაროვანი — არქეოლოგიური ძეგლი კასპის მუნიციპალიტეტის სოფელ ცხავერიდან 1 კილომეტრზე, ადგილ გადმოსაყართან. თარიღდება გვიანდელი ფეოდალური ხანით. სამაროვანზე გამოვლინდა რამდენიმე ქვაყუთის ნაშთი - ფილაქვებით შედგენილი სამარხები რომლებშიც მიცვალებულები დაკრძალულია უინვენტაროდ, გაშოტილი, თავით დასავლეთისკენ. ზოგ ქვაყუთში ორი მიცვალებული ესვენა, ზოგში ორზე მეტი (საოჯახო სამარხები). სამაროვანი ნიაღვრებს დაუზიანებია.
ლიტერატურა
კატეგორია:კასპის მუნიციპალიტეტის არქეოლოგიური ძეგლები
წინარეხის ნასოფლარი
ლიტერატურა
კატეგორია:კასპის მუნიციპალიტეტის არქეოლოგიური ძეგლები
ნუგზარ კაკიაშვილი
ნუგზარ კაკიაშვილი (დ. 1 იანვარი, 1954) — ქართველი პოლიტიკოსი.
1992-1995 წლებში იყო საქართველოს მე-3 მოწვევის პარლამენტის წევრი (ლაგოდეხის მაჟორიტარი).
რესურსები ინტერნეტში
კატეგორია:დაბადებული 1 იანვარი კატეგორია:დაბადებული 1954 კატეგორია:საქართველოს III მოწვევის პარლამენტის წევრები
ლეოპოლდაუ (ვენის მეტრო)
ლეოპოლდაუ (Leopoldau) — ვენის მეტროპოლიტენის სადგური. მდებარეობს U1 ხაზზე და შედგება 1 ბაქნისაგან. სადგური გაიხსნა 2006 წელს.
რესურსები ინტერნეტში
კატეგორია:ვენის მეტროსადგურები
ისკო
ადრეული წლები
ისკო დაიბადა ბენალმადენაში, მალაგა, ანდალუსია. პატარობაში ბენალმადენას ადგილობრივ გუნდში ვარჯიშობდა. შემდეგ ვარჯიში განაგრძო „მალაგას“ ბავშვთა გუნდში. გამორჩეული თამაშის გამო „ვალენსიის)“ მესვეურთა თვალთახედვის არეში, უკვე 15 წლის ასაკში მოხვდა, 16 წლის ისკო კი უკვე „ვალენსიას“ საბავშვო გუნდში ირიცხებოდა.
ვალენსია
ისკოს დებიუტი „ვალენსიაში“ ესპანეთის საფეხბურთო თასის მატჩში „ლოგრონესის“ წინააღმდეგ მატჩში შედგა. ეს თამაში ვალენსიას გამარჯვებით, ანგარიშით 4:1 დასრულდა. ისკომ დებიუტი ორი გოლით აღნიშნა. .
ესპანეთის ლა ლიგაში ისკომ პირველად 2010 წლის 14 ნოემბერს, „ხეტაფეს“ წინააღმდეგ მატჩში ითამაშა. შეხვედრა „ვალენსიამ“ 2:0 მოიგო. ისკო თამაშში 73-ე წუთზე არიც ადურისის ნაცვლად ჩაერთო.
მალაგა
2012 წლის 18 სექტემბერს, „მალაგამ“ ჩემპიონთა ლიგის ჯგუფური ეტაპის პირველ მატჩში ისკომ დუბლი შეასრულა და გუნდმა „ზენიტ სანქტ-პეტერბურგი“ ანგარიშით 3:0 დაამარცხა. ისკო შეხვედრის საუკეთესო ფეხბურთელადაც დაასახელეს. დეკემბერში ისკო Golden Boy-ის („ოქროს ბიჭუნა“) ჯილდო მიიღო.
2013 წლის 28 იანვარს ისკომ „მალაგასთან“ ახალი კონტრაქტის გაფორმებით დაასრულა სპეკულაციები მის მომავალ კლუბთან დაკავშირებით. ახალი ხელშეკრულების მიხედვით ისკოს ტრანფერისთვის მსურველ კლუბებს მინიმუმ €35 მილიონი ევრო უნდა გადაეხადა. 13 მარტს ისკოს გოლმა „პორტუ“ს წინააღმდეგ მატჩში, „მალაგა“ ისტორიაში პირველად, ჩემპიონთა ლიგის 1/4 ფინალში გაიყვანა. „მალაგას“ ხელმძღვანელობამ „22“ ნომრიანი მაისური ისკოს სამუდამოდ გადასცა.
რეალ მადრიდი
2013 წლის 17 ივნისს ისკომ დაადასტურა, რომ მიიღო შემოთავაზება „რეალ მადრიდისგან“ და „მალაგას“ ყოფილი მენეჯერის, მანუელ პელეგრინის „მანჩესტერ სიტისგან“, თუმცა გადაწყვეტილი ჰქონდა წინადადებები უეფა-ს 21 წლამდე ფეხბურთელთა 2013 წლის ევროპის ჩემპიონატის ფინალის შემდგომ განეხილა. 26 ივნისს, „რეალ მადრიდის“ პრეზიდენტმა ფლორენტინო პერესმა განაცხადა,რომ მადრიდულმა კლუბმა ისკოსთან შეთანხმებას მიაღწია და ფეხბურთელს შემდეგ კვირაში, სამედიცინო შემოწმების გავლის შემდეგ წარადგენდნენ; მომდევნო დღეს, „რეალ მადრიდის“ მიერ მალაგასათვის €30 მილიონი ევროს გადახდის შემდეგ, ისკომ დედაქალაქურ კლუბთან ხუთწლიანი კონტრაქტი გააფორმა. ფრანცისკო რომან ალარკონ სუარესი გახდა პირველი შენაძენი მადრიდელებისთვის, ახალი მწვრთნელის კარლო ანჩელოტის დანიშვნის შემდეგ.
2013 წლის 18 აგვისტოს „სამეფო კლუბის“ რიგებში თავისი დებიუტი ისკომ გოლითა და საგოლე გადაცემით აღნიშნა. მან 26-ე წუთზე ქარიმ ბენზემას გაატანინა, ხოლო 86-ე წუთზე კი თავადაც გაუტანა „რეალ ბეტისს“. პირველ სექტემბერს ისკომ „ატლეტიკ ბილბაოს“ წინააღმდეგ მატჩი ორი გოლი გაიტანა და დუბლი შეასრულა (საბოლოო ანგარიში 3–1, სანტიაგო ბერნაბეუ).
ტიტულები
რეალ მადრიდი:(16)
სქოლიო
კატეგორია:დაბადებული 1992 კატეგორია:ესპანელი ფეხბურთელები კატეგორია:ვალენსიის ფეხბურთელები კატეგორია:მალაგის ფეხბურთელები კატეგორია:მადრიდის რეალის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:დაბადებული 21 აპრილი კატეგორია:2018 წლის მსოფლიო საფეხბურთო ჩემპიონატის ფეხბურთელები
ალვა მიურდალი
ბიოგრაფია
ალვა მიურდალი (ქორწინებამდე რეიმერი) უფსალაში დაიბადა. იგი ხუთი დედმამიშვილიდან პირველი იყო. მისი მშობლები სოციალისტი ალბერტ რეიმერი და ლოვა იონსონი იყვნენ. მისი უმცროსი და-ძმები კი რუთი (1904-1980), ფოლკე (1906-1977), მეი (1909-1941) და სტიგი (1912-1977). ბავშვობაში მისი ოჯახი საცხოვრებელ ადგილს შვედეთის ტერიტორიაზე ხშირად იცვლიდა.
ალვამ უმაღლეს განათლებას ევროპისა და ამერიკის სხვადასხვა ქალაქებში ხანგრძლივი პერიოდის განმავლობაში იღებდა. მან სწავლა სტოკჰოლმის უნივერსიტეტში დაიწყო, სადაც სოციოლოგიას, ფილოსოფიას, ფსიქოლოგიასა და პედაგოგიკას ეუფლებოდა. 1924 წელს მას ბაკალავრიატის ხარისხი მიენიჭა. შემდგომ სამი წლის განმავლობაში სწავლობდა ევროპის სხვადასხვა ქალაქში, მათ შორის, ლონდონში, ლაიფციგში, სტოკჰოლმში. 30-იან წლებში მან როკფელერის ფონდის სტიპენდია აიღო და მეუღლესთან, გუნარ მიურდალთან, ერთად ამერიკის შეერთებულ შტატებში გაემგზავრა. ამერიკაში ყოფნისას მას სხვა ჰუმანიტარულ დისციპლინებთან ერთად ბავშვების განათლებაზე უფრო სიღრმისეული ცოდნის მიეღების საშუალება მიეცა. ამის მერე ის კვლავ ევროპაში, კერძოდ, ჟენევაში დაბრუნდა და სხვადასხვა კურსებს მსმენელად ესწრებოდა. ალვა ევროპის კონტინენტზე მოსახლეობის შემცირებით ინტერესდებოდა, რაც პირველ და მეორე მსოფლიო ომებს შორის აქტუალური საკითხი იყო. რაც შეეხება მაგისტრის ხარისხს, ის მან უფსალის უნივერსიტეტში 1934 წელს მიიღო.
ალვა და გუნარ მიურდალები 1924 წელს დაქორწინდნენ. მათ სამი შვილი ეყოლათ: იან მიურდალი ფილოსოფოსი, სისელა მიურდალ-ბოკი ჰარვარდის უნივერსიტეტის ფილოსოფიის პროფესორი და კაი ფელსტერი, სოციოლოგი.
კარიერა
ალვა მიურდალის საქმიანობის ძირითადი სფეროები ბავშვთა სკოლამდელი განათლების, განიარაღებისა და სოციალური უზრუნველყოფის საკითხები იყო. მან სოციალური მეცნიერებებისა და ქალთა პიროვნული განვითარების მნიშვნელობა წინ წამოწია. იგი შვედეთის სოციალ-დემოკრატიული პარტიის თვალსაჩინო წევრი იყო. მისი ცნობადობა 1930-იანი წლებიდან მატულობდა და მან შვედეთის სოციალურ-დემოკრატიული სახელმწიფო მოდელის ჩამოყალიბებაში დიდი წვლილი შეიტანა. 1935 წელს მოსახლეობის საკითხებში სამეფო კომისიის მრჩეველი გახდა. ხოლო 1943 წელს შევიდა ჯერ პარტიის კომიტეტში, ხოლო მოგვიანებით სახელმწიფო კომისიაში, რომლებიც ომის შემდგომ პირობებში ქვეყნის განვითარების პროგრამებზე, საერთაშორისო პოსტ-ომის დახმარებასა და რეკონსტრუქციაზე მუშაობდა. ამ საქმიანობას პერ ალბინ ჰანსონის (1932-1946 წლებში შვედეთის პრემიერ-მინისტრი) მთავრობა უძღვებოდა და ალვა მის კომისიაში შედიოდა.
გარდა პოლიტიკური საქმიანობისა, მიურდალი სოციალურ სფეროებში აქტიურობით გამოირჩეოდა. იგი ბავშვთა ზრუნვისა და მოვლის მიმართულებით რეფორმების ინიციატორი იყო. 1936-1948 წლებში ალვამ გზა სკოლის მასწავლებლიდან მის მიერ დაფუძნებულ სკოლამდელი განათლების პედაგოგიური ინსტიტუტის დირექტორამდე გაიარა. ამის გამო 1946 წელს იგი განათლების რეფორმის სამეფო კომისიაში შეიყვანეს. ამის პარალელურად, ის სკოლამდელი განათლების დროებითი მსოფლიო საბჭოს თავმჯდომარედაც დაინიშნა.
ალვა შვედეთის სკოლამდელი მოსამზადებელი ინსტიტუტების მუშაობას  აკრიტიკებდა. მან თავისი ხედვა და შესაძლო გამოსავალი წიგნში „ურბანული ბავშვები“ აღწერა. მასში ის აღნიშნავდა, რომ ღარიბი და მდიდარი ოჯახებიდან ბავშვებისთვის განათლების მიცემის საკითხში პოლარიზაცია დიდი და თვალშისაცემი იყო. მისი მტკიცებით, კარგი და ხარისხიანი განათლების მისაღებად ფინანსური დაბრკოლებები აშკარა და საკვანძო იყო. ამის დასაძლევად ის სოციალური და ეკონომიკური ცვლილებების პაკეტების შემოტანის ინიციატივით გამოდიოდა, რასაც ამ ორ სექტორს შორის ნაპრალი უნდა შეემცირებინა. ალვა სკოლამდელი განათლების შესახებ კვლევების ნაკლებობას უსვამდა ხაზსს. საკუთარი არგუმენტების თეორიული პოზიციონირების შემდეგ მიურდალი ამ მიმართულებით პრაქტიკულ საქმიანობას შეუდგა. 1936 წელს იგი ეროვნული საგანმანათლებლო სემინარის თანადამფუძნებელი და დირექტორი გახდა.
ალვა მიურდალი ფემინისტი იყო. მან ქალთა პოლიტიკურ და ეკონომიკურ ემანსიპაციაში მნიშვნელოვანი როლი შეასრულა. იგი ქალთა დასაქმების სახელმწიფო კომიტეტის პასუხისმგებელი მდივანი იყო. 1937 წელს არქიტექტორ სვენ მარკელიუსთან ერთად ალვამ სტოკჰოლმის კოლექტიური სახლის დიზაინი გააკეთა. ამ ცენტრს ქალების საშინაო თავისუფლების გაზრდაში უნდა შეეტანა წვლილი. 1938-1947 წლებში სტოკჰოლმის ბიზნეს/საქმიან და პროფესიონალ/დასაქმებულ ქალთა ფედერაციის ვიცე-თავმჯდომარე იყო. ამის გარდა, ის ყოველთვიური ქალთა სოციალ-დემოკრატიული ჟურნალის რედაქტორი იყო. 1947 წლიდან პროექტის საერთაშორისო გამგებლიანობა სკოლების საშუალებით კონსულტანტად დაიწყო მუშაობა.
მეორე მსოფლიო ომის შემდეგ მისი ინტერესი უფრო მეტად საერთაშორისო საკითხებისკენ გახდა მიმართული, განსაკუთრებით კი განიარაღების კონტექსტში. ჰუმანიტარული განათლების მიუხედავად, ექსპერტებისა და პროფესიონალების დამარებით ის განიარაღების ტექნიკურ ასპექტებში საფუძვლიანად გაერკვია. შესაბამისად, მისი აქტივიზმი არა მხოლოდ პიროვნული ენთუზიაზმით, არამედ საკითხის ღრმა ცოდნითაც ხასიათდებოდა. მეორე მსოფლიო ომის დროს ის ნეიტრალურ შვედეთში მიგრანტებისა და თავშესაფრის მაძიებლების პრობლემებით იყო დაკავებული. ამის გამო ის ევროპის კულტურული დახმარების მიზნით შვედური სამოქალაქო ორგანიზაციების გაერთიანებული კომიტეტის ვიცე-თავმჯდომარე გახდა.
ალვა მიურდალის საქმიანობა გაეროსთან მჭიდროდაა დაკავშირებული. 1946 წელს მან შვედეთი პარიზის კონფერენციაზე წარადგინა, სადაც საფუძველი ჩაეყარა იუნესკოს შექმნას. 1949 წელს იგი გაეროში კეთილდღეობის პოლიტიკის სექციის თავმჯდომარე გახდა. 1950 წლიდან 1955 წლამდე ნიუ-იორკში იუნესკოს სოციალური მეცნიერებების სექციის თავმჯდომარე იყო, რაც ქალისთვის უპრეცედენტოდ მაღალი თანამდებობის დაკავების პირველ შემთხვევად ფიქსირდება გაეროს ისტორიაში. 1955-1956 წლებში იგი შვედეთის დიპლომატიური წარმომადგენელი იყო ნიუ-დელიში (ინდოეთი),  ბურმაში (მიანმარი), კოლომბოში (შრი-ლანკა). ამის შემდეგ, 1955-1961 წლებში, ის შვედეთის ელჩად ინდოეთში დაინიშნა.
1962 წელს ალვა რიქსდაგის დეპუტატი გახდა. 1967 წელს თაგე ერლანდერის სოციალ-დემოკრატიული მინისტრთა კაბინეტის განიარაღების საკითხებში საგანგებო უფლებამოსილი პირი გახდა. 1973 წლამდე უპორტფოლიო მინისტრის რანგში ულოფ პალმეს მთავრობაშიც დარჩა. 1962 წლიდან 1973 წლამდე ალვა ჟენევაში გაეროს განიარაღების კონფერენციაზე შვედეთს წარმოადგენდა. მისი მონაწილეობა ძალიან მნიშვნელოვანი იყო, რადგან მან საკუთარ თავზე აიღო ლიდერის ფუნქცია და ორი არა მოკავშირე ერებისა და ძლიერი მოთამაშეების, აშშ-სა და სსრკ-ს, მიმართ კონკრეტული მოთხოვნები წამოაყენა განიარაღების პროცესში მონაწილეობის მისაღებად. სამწუხაროდ, მისი ენთუზიაზმი სათანადოდ გაზიარებული არ იყო და მან ამ კონტექსტში საკუთარ იმედგაცრუება წიგნში „განიარაღების თამაში“ ასახა.
1967 წლიდან 1973 წლამდე ალვა მიურდალი გაუძღვა განიარაღების საკითხებში მინისტრის საკონსულტაციო კაბინეტს, რომლის მიზანიც განიარაღების პოპულარიზაციის ხელშეწყობა იყო. წლების განმავლობაში, ადგილობრივ თუ საერთაშორისო დონეზე, მისი საქმიანობა განიარაღების საკითხების წინ წამოწევა იყო. ალვას აქტიური მონაწილეობის წყალობით შვედეთში, 1966 წელს კომისიამ, რომელსაც ალვა ხელმძღვანელობდა, თავის მოხსენებაში სტოკჰოლმის მშვიდობის კვლევის საერთაშორისო ინსტიტუტის დაფუძნების ინიციატივით გამოვიდა. ამ ინსტიტუტს ჩაეყარა საფუძველი და ალვა მისი მმართველი საბჭოს თავმჯდომარე 1966 წელს გახდა. ის დღემდე ფუნქციონირებს და მშვიდობის, შეიარაღების, კონფლიქტებისა და მომიჯნავე თემების კვლევებზე მუშაობს.
წიგნები
1934 წელს მეუღლეებმა ერთობლივი ნაშრომი კრიზისი მოსახლეობის პრობლემაში გამოაქვეყნეს. ამ ნაშრომმა მნიშვნელოვანი წვლილი შეიტანა დემოგრაფიულ მეცნიერებასა და შვედური სოციალიზმის მოდელის შემუშავებაში. ამ წიგნში მსჯელობა იმის გარშემოა აგებული თუ რა სოციალური რეფორმების გატარებაა საჭირო ინდივიდუალური თავისუფლების, განსაკუთრებით ქალებისთვის, გაზრდისთვის. ამის გარდა, ნაშრომი ბავშვების ყოლას უწევს პოპულარიზაციას, რასაც ხელი უნდა შეეწყო იმ პერიოდში დემოგრაფიული გამოწვევებისთვის, რაც შვედეთისთვის ძალიან აქტუალური პრობლემა იყო. წიგნი ხაზს უსვამს ბავშვების აღზრდა და განათლებაში გაზიარებული პასუხისმგებლობის აუცილებლობას, რაც არა მხოლოდ მშობლებს შორის ვალდებულებების გადანაწილებას ეხება, არამედ ზოგადად საზოგადოებას, განათლების სფეროში მომუშავე პროფესიონალების როლს და სხვა. 1941 წელს ალვა და გიუნარ მიურდალებმა ამერიკაში ყოფნის დროს წიგნი ერი და ოჯახი გამოაქვეყნეს. ის შვედურ ოჯახსა და მოსახლეობის პოლიტიკაზე საუბრობს. განიარაღების შესახებ აქტივიზმთან კონტექსტში თავისი პრაქტიკული გამოცდილება, განსაკუთრებით ჟენევაში მუშაობის პერიოდში, ალვამ წიგნში განიარაღების თამაში ასახა. მასში მან ცალსახად გამოხატული იმედგაცრუება დააფიქსირა ამერიკისა და საბჭოთა კავშირის განიარაღების მხარდაჭერის მიმართ ინდეფერენტულობისა და სურვილის არ ქონის გამო.
ჯილდოები
1982 წელს ალფონსო გარსია რობლესთან ერთად მიიღო ნობელის პრემია მშვიდობის დარგში განიარაღების მოლაპარაკებებში შეტანილი მნიშვნელოვანი წვლილისათვის და ტლატელოლკოს ხელშეკრულების მომზადებისათვის.
სქოლიო
კატეგორია:შვედი დიპლომატები კატეგორია:შვედი პოლიტიკოსები კატეგორია:ნობელის პრემიის ლაურეატები მშვიდობის განმტკიცებაში კატეგორია:დაბადებული 31 იანვარი კატეგორია:დაბადებული 1902 კატეგორია:გარდაცვლილი 1 თებერვალი კატეგორია:გარდაცვლილი 1986
წინარეხის სამაროვანი
წინარეხის სამაროვანი — არქეოლოგიური ძეგლი მდებარეობს კასპის მუნიციპალიტეტის სოფელ წინარეხში, ხვედრელიანთ უბნისაკენ მიმავალი გზის პირას. თარიღდება ადრინდელი ფეოდალური ხანით. სამაროვანზე გამოვლინდა სამარხი ქვაყუთები.
ლიტერატურა
კატეგორია:კასპის მუნიციპალიტეტის არქეოლოგიური ძეგლები
Band of Joy (ალბომი)
Band of Joy — რობერტ პლანტის მეცხრე სოლო ალბომი და პირველი ახალ ჯგუფ Band of Joy-სთან. იგი გამოვიდა 2010 წლის 13 სექტემბერს ბრიტანეთში, ხოლო 14 სექტემბერს - აშშ-ში.
Billboard 200-ში ალბომი #5, ხოლო ბრიტანეთში - #3 პოზიციაზე მოხვდა.
სქოლიო
კატეგორია:Band of Joy-ს ალბომები კატეგორია:2010 წლის ალბომები კატეგორია:Decca Records-ის ალბომები კატეგორია:Rounder Records-ის ალბომები
ჩეჩნეთის კუნძული
ჩეჩნეთის კუნძული (Остров Чечень) — კუნძული კასპიის ზღვის დასავლეთ სანაპიროსთან. მდებარეობს კრაინოვკას 20 კმ აღმოსავლეთით, აგრახანის ნახევარკუნძულის ჩრდილოეთ წვერთან. კუნძული შედის დაღესტნის რესპუბლიკის შემადგენლობაში, რომელიც წარმოადგენს რუსეთის ფედერალურ სუბიექტს.
კუნძულის სიგრძე 15 კმ-ს და მაქსიმალური სიგანე 10 კმ-ს შეადგენს. ჩეჩნეთის კუნძულის გარშემო ზღვა ჩვეულებრივ გაყინულია იანვრიდან მარტამდე.
სქოლიო
კატეგორია:რუსეთის კუნძულები
კამი (ოლქი)
კამის ოლქი („კამი“, „კხამი (ხამი)“ ან „ქამი“) (ტიბეტური ཁམས་; [kʰâm]; ვაილი: khams;ჩინური: 康巴; ფინინი: Kāngbā) — ტიბეტის სამხრეთ-აღმოსავლეთ ისტორიული სამი ოლქიდან ერთ-ერთი. ეს არის უზარმაზარი მთების რეგიონი, „ოთხი მდინარისა და მთის ექვსი ქედის ქვეყანა“, დასახლებულია 14 სხვადასხვა ენაზე მოლაპარაკე ხალხით. ძირითად მასას ქმნიან კამის ენაზე მოლაპარაკე ტიბეტელები. ბუდიზმთან ერთად რეგიონში შენარჩუნებულია ადგილობრივი ადგილობრივი ტიბეტური რელიგია ბონი.
ლიტერატურა
კატეგორია:ტიბეტი
როკუოლის ოლქი
როკუოლის ოლქი (Rockwall County) — ოლქი აშშ-ში, ტეხასის შტატში. ადმინისტრაციული ცენტრი — ქ. როკუოლი. შეიქმნა 1873 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ტაგანროგის ცენტრალური საბავშვო ბიბლიოთეკა
გორკის სახელობის ტაგანროგის ცენტრალური საბავშვო ბიბლიოთეკა (Центральная городская детская библиотека имени Горького) — ქალაქის ცენტრალური საბავშვო ბიბლიოთეკა ტაგანროგში. მდებარეობს ყოფილი კათოლიკური ეკლესიის შენობაში.
შენობის ისტორია
XIX საუკუნეში ქალაქში თავი მოიყარა სხვადასხვა აღმსარებლობის მოსახლეობამ, საჭიროებამ მოიტანა საკულტო ნაგებობების აშენება. ტაგანროგში მცხოვრებ კათოლიკეებს ადრე არ ჰქონიათ საკუთარი ეკლესია. კათოლიკეებმა ქალაქისთავის ბარონ ბ. კამპენჰაუზენის შუამდგომლობით იმპერატორ ალექსანდრე I-საგან მიიღეს თანხმობა რომაულ-კათოლიკური ეკლესიის აშენების შესახებ.
ეკლესიის შენობის პროექტი შეიმუშავა ადგილობრივმა არქიტექტორმა როსინსკიმ. მშენებლობისათვის აგური და კირქვა შეიძინეს კამპენჰაუზენის აგურის ქარხანაში. 1807 წლის მაისში აკურთხეს ეკლესიის ასაშენებელი ადგილი. ეკლესიის მშენებლობა დაიწყო ვაჭარმა ი. ტამბალამ, ხოლო შიდა აღჭურვილობა შეიძინეს ადგილობრივი კათოლიკეების თანხებით. ეკლესია ემსახურებოდა 300-მდე კათოლიკეს, რომლებიც ტაგანროგში ცხოვრობდნენ.
კათოლიკური ეკლესია დაიხურა 1923 წელს და გადაეცა ადგილობრივ მეწამრეს სახელოსნოდ. ეკლესიის უკანასკნელი კათოლიკე წინამძღვარი იყო იულიუს ნარკევიჩი. საბჭოთა პერიოდში, 1939 წელს ეკლესია გადააკეთეს ბიბლიოთეკად, შემდეგ ამ შენობაში განათავსეს, ჯერ კიდევ 1933 წელს გახსნილი მაქსიმ გორკის სახელობის ცენტრალური საბავშვო ბიბლიოთეკა. მეორე მსოფლიო ომამდე ბიბლიოთეკის დირექტორი იყო თამარა აბრამის ასული კობრინა, მის დროს ცენტრალური ბიბლიოთეკა გახდა ბავშვებთან მუშაობის ცენტრი. 1941 წელს კობრინა ფაშისტებმა დახვრიტეს.
დიდი სამამულო ომის წლებში ბიბლიოთეკა მაინც ფუნქციონირებდა. ტაგანროგის გათავისუფლების შემდეგ მიმდინარეობდა მისი სარემონტო-აღდგენითი სამუშაოები.
2007 წლიდან ბიბლიოთეკის ხელმძღვანელია ელენა კირსანოვა. ბიბლიოთეკის ფონდი მოიცავს 75 500 ეგზემპლარს. ბიბლიოთეკა ყოველწლიურად ემსახურება 10 000 ბავშვს, მათ მშობლებს და პედაგოგებს.
ბიბლიოთეკას აქვს 14 ფილიალი ტაგანროგის სხვადასხვა უბანში.